open-index/open-wikipedia-markdown huggingface dataset:
Μουσείο Κοντέ

Το **Μουσείο Κοντέ** (γαλλ. Musée Condé) είναι Μουσείο το οποίο στεγάζεται στο Ανάκτορο του Σαντιγί (Château de Chantilly) στην ομώνυμη κωμόπολη της Πικαρδίας στα βόρεια του Παρισιού. Στεγάζει μια από τις πλέον σημαντικές συλλογές πινάκων στη Γαλλία  καθώς και την ομώνυμη βιβλιοθήκη με εικονογραφημένα χειρόγραφα. Έφορος του Μουσείου είναι, από το 2003 ως σήμερα, η Νικόλ Γκαρνιέ (Nicole Garnier)

Η πρόσβαση στο Μουσείο γίνεται είτε οδικώς είτε με τον προαστιακό (RER) του Παρισιού (γραμμή D, Chantilly-Gouvieux).

## Σύντομο ιστορικό
Το 1886 ο Ερρίκος της Ορλεάνης, δούκας του Ωμάλ (duc d’Aumale), γιος του βασιλέα Λουδοβίκου - Φιλίππου δώρισε στο Ινστιτούτο της Γαλλίας (Institut de France), του οποίου ήταν μέλος, το ανάκτορο του Σαντιγί καθώς και τις συλλογές έργων τέχνης και άλλων αντικειμένων που είχε συγκεντρώσει, με σκοπό να δημιουργηθεί εκεί Μουσείο, με την προϋπόθεση να μην απομακρυνθούν από εκεί οι συλλογές και να μην αλλοιωθεί ο τρόπος παρουσίασής τους. Η συλλογή των πινάκων εκτέθηκε στον πρώτο όροφο του ανακτόρου, όπου ήταν τα διαμερίσματα της Πριγκιπίσσης Κοντέ, από την οποία έλαβε το όνομά του το Μουσείο.

## Εκθέματα

### Η συλλογή πινάκων

Στο Μουσείο στεγάζεται σημαντικότατη συλλογή πινάκων, θεωρούμενη η δεύτερη στη Γαλλία μετά από αυτήν του Μουσείου του Λούβρου. Εκτίθενται πίνακες Γάλλων, Ιταλών και Φλαμανδών δημιουργών του 15ου και 16ου αιώνα. Μεταξύ αυτών περιλαμβάνονται *Οι τρεις Χάριτες* και η *[[Παναγία του Λορέτο]]* του Ραφαήλ, το *Κονσέρτο στους αγρούς* του Ζαν-Μπατίστ Καμίλ Κορό, το *Πορτρέτο του Μολιέρου* του Πιέρ Μινιάρ, τέσσερις πίνακες του Αντουάν Βαττώ, έργα των Σασσέττα (*Ο μυστικός γάμος του Αγίου Φραγκίσκου*), Πιέρο ντι Κόζιμο, Φρα Αντζέλικο, Φιλίππο Λίππι, Πάολο Βερονέζε, Νικολά Πουσέν, Ευγενίου Ντελακρουά, Άντονι βαν Ντάικ, Άλμπρεχτ Ντύρερ, Τιτσιάνο, Χανς Μέμλινγκ, Αννίμπαλε Καρράτσι, Ζαν Ωγκύστ Ντομινίκ Ενγκρ, 260 πίνακες και σχέδια των Φρανσουά Κλουέ και Ζαν Κλουέ και άλλων διάσημων δημιουργών

## Οι Πολύ Πλούσιες Ώρες του Δούκα του Μπερύ

### Η βιβλιοθήκη
Στη βιβλιοθήκη του «μικρού ανακτόρου» (Petit Château) βρίσκονται περισσότερα από 1300 χειρόγραφα και 12.500 τυπωμένα βιβλία, συμπεριλαμβανομένης και μιας Βίβλου τυπωμένης από τον Γουτεμβέργιο και 700 πολύ παλαιών βιβλίων, 200 μεσαιωνικά χειρόγραφα, 40 μινιατούρες του Ζαν Φουκέ (Jean Fouquet) στο Βιβλίο των Ωρών και το διάσημο έργο *[[Οι Πολύ Πλούσιες Ώρες του Δούκα του Μπερί]]* του Δούκα Ζαν ντε Μπερύ.

## Παραπομπές


## Εξωτερικοί σύνδεσμοι
* 

Κοντε
Πρωτάθλημα πετοσφαίρισης Α' εθνικής κατηγορίας ανδρών 1977-1978

Το πρωτάθλημα Ελλάδας βόλεϊ ανδρών της περιόδου 1977–78, διεξήχθη σε 2 φάσεις με τη συμμετοχή 10 ομάδων. Μετά το τέλος της κανονικής διάρκειας (18 αγώνες) του πρωταθλήματος, έγινε μια τελική φάση για τις θέσεις 1–5 και 6–10 αντίστοιχα. Πρωταθλητής αναδείχθηκε ο Ολυμπιακός.

## Α' φάση
### Βαθμολογία

Βαθμολογικό σύστημα: '''2 βαθμοί για νίκη, 1 βαθμός για ήττα (κανένας βαθμός σε περίπτωση μηδενισμού).

## Β' φάση
Στη Β' φάση οι ομάδες χωρίστηκαν σε δύο ομίλους για τις θέσεις 1–5 και 6–10. Οι ομάδες μετέφεραν τα μεταξύ τους αποτελέσματα κι αγωνίστηκαν σε έναν γύρο με μονούς αγώνες (4 αγώνες για κάθε ομάδα).

Οι αγώνες του πρώτου γκρουπ έγιναν στο Αλεξάνδρειο, από 12 έως 16 Απριλίου 1978. Οι ομάδες ξεκίνησαν με τους εξής βαθμούς: Ολυμπιακός 16, Παναθηναϊκός 14, Εθνικός 11, Ηρακλής 10, Άρης 9.

Οι αγώνες του δεύτερου γκρουπ έγιναν στη Λάρισα, από 22 έως 26 Απριλίου 1978. Οι ομάδες ξεκίνησαν με τους εξής βαθμούς: Μίλων 14, Δημόκριτος 13, Ιωνικός 13, Μακεδονικός 10, ΕΑΛ 10.

### Βαθμολογίες

* Ο Ηρακλής έχει ένα μηδενισμό.

## Πηγές
* Αρχείο Αθλητικής Ηχούς
* Ιστοτόπος nlg.gr Εφημερίδα Μακεδονία (1911-1981).



Κατηγορία:Α εθνική κατηγορία πετοσφαίρισης ανδρών
Κατηγορία:Πετοσφαίριση το 1977
Κατηγορία:Πετοσφαίριση το 1978
Βόιδι

Με το όνομα **Βόιδι** αποκαλείται το ζώο Βόδι αλλά είναι γνωστά και τα:
*Βόιδι Ζακύνθου, νησί κοντά στη Ζάκυνθο
*Βόιδι Κυκλάδων, Νησί στις Κυκλάδες.
Αίθουσα Τέχνης Αμβούργου

Η **Αίθουσα Τέχνης Αμβούργου** (γερμανικά: *Hamburger Kunsthalle*) είναι μουσείο τέχνης στο Αμβούργο. Φιλοξενεί κυρίως έργα ζωγραφικής του 14ου αιώνα, έργα Ολλανδών και Φλαμανδών καλλιτεχνών του 16ου και 17ου αιώνα, Γαλλικούς και Γερμανικούς πίνακες του 19ου αιώνα και σύγχρονα έργα ζωγραφικής. Στεγάζεται σε συγκρότημα τριών κτιρίων στο κέντρο της πόλης. 

## Εκθέματα
* βλ. λήμμα Κατάλογος έργων της Kunsthalle του Αμβούργου

## Παραπομπές


## Εξωτερικοί σύνδεσμοι

*
Γλουτένη

Η **γλουτένη** (ή γλουτένιο) (από το λατινικό: (ουδ.) *gluten*/*glutinis* που σημαίνει «κόλλα») είναι μία πρωτεϊνικής φύσεως κολλώδης ύλη του ενδοσπερμίου πολλών δημητριακών καρπών, όπως του μαλακού σιταριού, του κριθαριού και της σίκαλης. Η γλουτένη αποτελείται από τις πρωτεΐνες **γλοιαδίνη** και **γλουτελίνη**.

## Χημική σύσταση
Η γλοιαδίνη είναι διαλυτή σε 70% αλκοόλη και η γλουτελίνη είναι διαλυτή σε αραιά όξινα ή αλκαλικά διαλύματα. Το σύνολο αυτών στο νερό δίδει μια κολλοειδή ουσία στο σώμα της γλουτένης.

## Η γλουτένη στην αρτοποιία
Στη γλουτένη οφείλεται το «φούσκωμα» του ζυμαριού του ψωμιού. Δημητριακά με υψηλή περιεκτικότητα σε γλουτένη είναι το σιτάρι, το ντίνκελ, το μονόκοκκο, το σκληρό σιτάρι και η σίκαλη. Βρώμη και κριθάρι έχουν μια χαμηλή αναλογία γλουτένης. Δημητριακά όπως τεφ, κεχρί, καλαμπόκι, ρύζι καθώς και ψευδο-δημητριακά όπως κινόα, αμάρανθος και το φαγόπυρο είναι χωρίς γλουτένη.
 
Λόγω της κολλοειδούς δομής της δημιουργεί συσσωματώματα με τους κόκκους του αμύλου και σε πλήρη συμβολή με τη μαγιά (ζυμομύκητες του γένους *Saccharomyces*) δημιουργούν μικρούς θύλακες αέρα (διοξειδίου του άνθρακα) που δημιουργούν οι ζύμες με τον μεταβολισμό τους.

## Διατροφικά προβλήματα
Η γλουτένη μπορεί να δίνει μεγάλο πλεονέκτημα στην αρτοποιία αλλά σε μια ομάδα ανθρώπων δημιουργεί δυσανεξία που ονομάζεται κοιλιοκάκη και στομαχο-εντερικά προβλήματα.
## Εναλλακτικές τροφές
Άτομα που παρουσιάζουν δυσανεξία στη γλουτένη, μπορούν να καταναλώσουν άλλες τροφές, που είναι επίσης πλούσιες σε άμυλο/υδατάνθρακες, όπως ρύζι, καλαμπόκι, κεχρί, κινόα και φαγόπυρο είτε ολόκληρους τους καρπούς, είτε ως αλεύρια.

Κατηγορία:Διατροφολογία
Κατηγορία:Φυτικές πρωτεΐνες
Θάλασσα από πάγο

Η **Θάλασσα από πάγο** (γερμανικά: *Das Eismeer*) είναι αριστουργηματικός πίνακας του Γερμανού ζωγράφου Κάσπαρ Ντάβιντ Φρίντριχ. Φιλοξενείται στην Αίθουσα Τέχνης Αμβούργου.

## Περιγραφή
Ο πίνακας δείχνει το εξωτικό τοπίο των αρκτικών πάγων. Ένα καράβι ναυάγησε και τα συντρίμμια του βρίσκονται τώρα θαμμένα κάτω από τις στιβαρές πλάκες που έχουν γίνει τάφος παγερός. Η πρύμνη του καραβιού φαίνεται στα δεξιά, και στην ταμπέλα επάνω είναι γραμμένο το όνομά του. Πρόκειται για το «HMS Griper», ένα από τα δύο σκάφη που συμμετείχαν στην αποστολή του Ουίλλιαμ Έντουαρντ Πάρρυ στον Βόρειο Πόλο το 1819-1820.

## Ερμηνεία και ιστορική τοποθέτηση
Ο πίνακας ζωγραφίστηκε το έτος 1823-1824, μετά από παραγγελία. Ο συλλέκτης Γιόχαν Γκόττλομπ φον Κβαντ ανάθεσε την σύνθεση δύο έργων με θέμα τον Νότο και τον Βορρά αντίστοιχα. Το πρώτο θέμα ανέλαβε ο ζωγράφος Γιόχαν Μάρτιν φον Ρόντεν, ενώ ο Φρίντριχ ζωγράφισε τον Βορρά. Η σύνθεση του έργου συμπίπτει χρονικά με την περίοδο αποκατάστασης στην Ευρώπη που ακολούθησε μετά την πτώση της Πρώτης Γαλλικής Αυτοκρατορίας, ενώ ταυτόχρονα βρίσκει τον Φρίντριχ σε μια περίοδο καλλιτεχνικής κάμψης. Μέσα σε αυτό το κλίμα ολοκληρωτικής απογοήτευσης και τραγικής αποτυχίας των μεγάλων ιδεωδών, ο Φρίντριχ εμπνεύστηκε από την αρκτική αποστολή για να σχεδιάσει τον αλληγορικό αυτό πίνακα που παρουσιάζει το ολοκληρωτικό και αμετάκλητο μα και άδοξο τέλος όλων των ελπίδων.

## Βιβλιογραφία και πηγές
* 
* 
* 
* 

## Εξωτερικοί σύνδεσμοι
* Nina Hinrichs: ''Das Eismeer – Caspar David Friedrich and the North'', Nordlit Nr. 23, Arctic Discurses, Tromsø 2008, S. 131–160, ανακτήθηκε στις 31 Μαρτίου 2010.
* Projektseite des Luitpold Gymnasiums München: ''Das Eismeer – gescheiterte Hoffnung'', ανακτήθηκε στις 31 Μαρτίου 2010.

Κατηγορία:Αίθουσα Τέχνης Αμβούργου
Κατηγορία:Έργα ζωγραφικής του Κάσπαρ Ντάβιντ Φρίντριχ
Εδέκων

Ο **Εδέκων** (άγνωστο - 469) υπήρξε για κάποιο καιρό αρχηγός της γερμανικής φυλής των Σκίρων. Ήταν επίσης πατέρας του Οδόακρου, μισθοφόρου στρατηγού της αρχαίας Ρώμης και μετέπειτα βασιλιά της Ιταλίας.  

Κατά τον 5ο αιώνα μ.Χ., οι Σκίροι ήταν υποτελείς των Ούνων και ο Εδέκων ήταν διάσημο στέλεχος της αυλής του Αττίλα, όπως ακριβώς και ο Αρδάριχος των Γεπίδων.  

Ο Εδέκων τελικά προστάτεψε τον Αττίλα με την ίδια του τη ζωή. Στη Μάχη στα Καταλαυνικά Πεδία, ο Εδέκων είχε πολεμήσει στο πλευρό των Ούνων. 

## Παραπομπές

## Πηγές
*Walter Pohl: Edika. In: Reallexikon der Germanischen Altertumskunde (RGA). 2. Auflage. Band 6, Walter de Gruyter, Berlin/New York 1986, S. 446–447. 

Κατηγορία:Πρώιμοι γερμανικοί λαοί
Πανελλήνιο πρωτάθλημα καλαθοσφαίρισης γυναικών 1967-1968

Το **[[Πρωτάθλημα Ελλάδας καλαθοσφαίρισης γυναικών|πανελλήνιο πρωτάθλημα καλαθοσφαίρισης γυναικών]] 1968** ήταν το 1ο στην ιστορία. Έγινε από 2 έως 4 Αυγούστου. Συμμετείχαν τέσσερις ομάδες, από το πρωτάθλημα Κέντρου ο πρωταθλητής Πειραϊκός Σύνδεσμος και το Αμερικανικό Κολλέγιο Θηλέων Αθηνών, και από το πρωτάθλημα Θεσσαλονίκης ο Ηρακλής και ο Π.Α.Ο.Κ. Πρωταθλητής αναδείχθηκε ο Ηρακλής.

## Βαθμολογία

## Αποτελέσματα

## Παραπομπές


## Εξωτερικοί σύνδεσμοι
*Αρχείο Αθλητικής Ηχούς
** 1η αγωνιστική: 3 Αυγούστου 1968 σελίδα 6
** 2η αγωνιστική: 5 Αυγούστου 1968 σελίδα 2
** 3η αγωνιστική: 5 Αυγούστου 1968 σελίδα 3

1967 1968
Πρωταθλημα Ελλαδος Γυναικών 1967 1968
Πρωταθλημα Ελλαδος Γυναικών 1967 1968
Ρατόλδος

Ο **Ρατόλδος** (889-929) ήταν βασιλιάς της Ιταλίας για περίπου ένα μήνα το 896.
Ήταν ο μικρός και νόθος γιος του Αρνούλφου της Καρινθίας μέσω μιας παλλακίδας. Μητέρα του ενδέχεται να ήταν αυτή του Ζβέντιμπολντ, αλλά μπορεί να ήταν και κάποια Λομβαρδή. Ο Αρνούλφος κατάφερε να πείσει την αριστοκρατία να αναγνωρίσει τα δικαιώματα του Ζβέντιμπολντ και του Ρατόλδου ως διαδόχους του. 
Όταν ο πατέρας του στέφτηκε Αυτοκράτορας στη Ρώμη, το 896, άφησε τον Ρατόλδο ημι-βασιλιά της Ιταλίας με έδρα το Μιλάνο, και κινήθηκε προς τις Άλπεις για τη Γερμανία. Αμέσως μετά την επιστροφή του από τη Γερμανία, ο αντίπαλος του Αρνούλφου, ο Λαμβέρτος Β΄ του Σπολέτου πήρε τον έλεγχο της Ιταλίας εξαναγκάζοντας τον Ρατόλδο σε φυγή. 

## Παραπομπές


## Πηγές
*Duckett, Eleanor (1968). *Death and Life in the Tenth Century*.  Ann Arbor: University of Michigan Press. 
*Reuter, Timothy (1991). *Germany in the Early Middle Ages 800&ndash;1056*. New York: Longman. 

## Εξωτερικοί σύνδεσμοι
*Foundation for Medieval Genealogy: Arnulf 

Κατηγορία:Δυναστεία των Καρολιδών
Κατηγορία:Μονάρχες της Ιταλίας
Έντμουντ Μπερκ

Ο **Έντμουντ Μπερκ** (*Edmund Burke*, 12 Ιανουαρίου 1729 – 9 Ιουλίου 1797) ήταν Ιρλανδός πολιτικός ηγέτης και εξέχων ρήτορας, συγγραφέας, θεωρητικός της πολιτικής επιστήμης και φιλόσοφος, ο οποίος με τη μετακίνησή του στην Αγγλία, υπήρξε για πολλά χρόνια βουλευτής της Βουλής των Κοινοτήτων της Μεγάλης Βρετανίας με το κόμμα των Ουίγων. 

Κυρίως έμεινε στη συλλογική μνήμη για την υποστήριξη στους επαναστάτες Αμερικανούς της Αμερικανικής Επανάστασης (ενάντια στη βρετανική κοινή γνώμη) και την κατοπινή στροφή-αντίδρασή του στη Γαλλική Επανάσταση. Η αντίδρασή του στον ξεσηκωμό της γαλλικής αστικής τάξης, τον καθιέρωσε ως την ηγετική φυσιογνωμία της συντηρητικής φατρίας του κόμματος των Ουίγων, την οποία ονόμασε *Παλαιούς Ουίγους*, σε αντιδιαστολή με τους Νέους Ουίγους του Τσαρλς Τζέιμς Φοξ, που υπήρχαν στο κόμμα πριν την εποχή της Γαλλικής Επανάστασης. Θεωρείται ως ο φιλοσοφικός πατέρας του μοντέρνου συντηρητισμού, καθώς και από τους δεσπόζοντες θιασώτες του κλασικού φιλελευθερισμού.

Αποτέλεσε σημαντικό πολιτικό πρότυπο του Τζων Κέυνς. Θαύμαζε «τη μαχητική του στάση υπέρ της σκοπιμότητας αντί του ορθού ως αφηρημένης έννοιας» (Πηγή: Κέϋνς, Peter Pugh & Chris Garatt) 

## Πρώτα χρόνια
Γεννήθηκε στο Δουβλίνο της Ιρλανδίας από πατέρα δικηγόρο της Αγγλικανικής Εκκλησίας της Ιρλανδίας και μητέρα ρωμαιοκαθολική. Η οικογένειά του ήταν εύρωστη οικονομικά, χάρις στην εργασία του πατέρα του. Ο Μπερκ έμεινε αγγλικανός σε όλη του τη ζωή σε αντίθεση με την αδελφή του Τζουλιάνα η οποία ασπάστηκε το ρωμαιοκαθολικό χριστιανικό δόγμα της μητέρας τους. 

## Παραπομπές


## Βιβλιογραφία
**Γρηγορίου Χρήστος*, Από την Ιρλανδία στη Μεγάλη Βρετανία. Ο Edmund Burke ως επίδοξος άνθρωπος των γραμμάτων. Ευγένεια και αρετή. «Νήσος», Αθήνα 2009.
**Burke Edmund*, Στοχασμοί για την επανάσταση στη Γαλλία. Μετάφραση Χρήστος Γρηγορίου, «Σαββάλας», Αθήνα 2010.

Κατηγορία:Ιρλανδοί πολιτικοί
Κατηγορία:Ιρλανδοί συγγραφείς
Κατηγορία:Ιρλανδοί φιλόσοφοι
Κατηγορία:Συντηρητισμός
Κατηγορία:Φιλόσοφοι του 18ου αιώνα
Πανελλήνιο πρωτάθλημα καλαθοσφαίρισης γυναικών 1971-1972

**[[Πρωτάθλημα Ελλάδας καλαθοσφαίρισης γυναικών|Πανελλήνιο πρωτάθλημα καλαθοσφαίρισης γυναικών]] 1972**. Η τελική φάση έγινε στη Θεσσαλονίκη από 25 έως 27 Αυγούστου 1972. Συμμετείχαν τέσσερις ομάδες, από το πρωτάθλημα Κέντρου ο Πειραϊκός Σύνδεσμος και το Αμερικανικό Κολλέγιο Θηλέων Αθηνών, και από το πρωτάθλημα Θεσσαλονίκης ο Ηρακλής και ο Απόλλων Καλαμαριάς. Πρωταθλητής αναδείχθηκε ο Ηρακλής.

## Βαθμολογία

## Αποτελέσματα

## Παραπομπές


## Εξωτερικοί σύνδεσμοι
* Ιστοτόπος nlg.gr Εφημερίδα Μακεδονία (1911-1981).
** 1η αγωνιστική: Μακεδονία, 26 Αυγούστου 1972 σελίδα 7
** 2η και 3η αγωνιστική: Μακεδονία, 29 Αυγούστου 1972, σελίδα 8
* Αρχείο Αθλητικής Ηχούς
** Τελική βαθμολογία: Αθλ. Ηχώ 3 Σεπτεμβρίου 1972 σελίδα 6

1971 1972
Πρωταθλημα Ελλαδος Γυναικών 1971 1972
Πρωταθλημα Ελλαδος Γυναικών 1971 1972
Μονή στο δάσος με τις βελανιδιές

Η **«Μονή στο δάσος με τις βαλανιδιές»** (γερμ. *Abtei im Eichwald*) είναι αριστουργηματικός πίνακας του Γερμανού ζωγράφου Κάσπαρ Ντάβιντ Φρίντριχ.

## Περιγραφή
Ο πίνακας παρουσιάζει ένα φανταστικό τοπίο. Συνδυάζει λεπτομέρειες από πραγματικά τοπία, όπως τα είχε σχεδιάσει πρόχειρα στα ταξίδια που είχε κάνει πιο πριν. Στο κέντρο του πίνακα βλέπουμε μια ομάδα καλόγερων να κατευθύνονται προς την ερειπωμένη πύλη ενός παλαιού γοτθικού μοναστηριού. Κρατούν ένα φέρετρο, και δύο κεριά. Στο χιονισμένο χώμα είναι ένας τάφος ανοικτός και χριστιανικοί σταυροί. Σκοτάδι σκεπάζει το κάτω μέρος του πίνακα, ενώ το φως του ήλιου φωτίζει αμυδρά, δίπλα από μία ημισέληνο. Γύρω από τα ερείπια φυτρώνουν λίγες μόνο βελανιδιές.

## Ερμηνεία και ιστορική τοποθέτηση
Δημιουργήθηκε την εποχή 1809 - 1810 στην Δρέσδη και παρουσιάστηκε για πρώτη φορά μαζί με το ον πίνακα Μοναχός στην θάλασσα στην Έκθεση της Ακαδημίας του Βερολίνου το 1810. Ο ζωγράφος ζήτησε να κρεμαστούν οι δύο πίνακες ακριβώς ο ένας επάνω από τον άλλο, και όχι δίπλα δίπλα. Κατά την διάρκεια της εκθέσεως ο βασιλιάς Φρειδερίκος Γ΄ αγόρασε τους δύο πίνακες για την συλλογή του.

Η σύνθεση του έργου συμπίπτει με την εποχή της αναγνώρισης του καλλιτεχνικού ταλέντου του Φρίντριχ, και στο ξεκίνημα της καριέρας του, και δίχασε το καλλιτεχνικό κοινό.

## Βιβλιογραφία
* Heinz-Georg Held: *Romantik*, Dumont, Köln 2003; ISBN 3-8321-7601-2
* Norbert Wolf: *Friedrich*, Taschen, Köln 2003; ISBN 3-8228-1958-1
* H. Th. Schulze Altcappenberg: *An der Wiege der Romantik, Caspar David Friedrichs Jahreszeiten von 1803*, Staatliche Museen zu Berlin 2006; ISBN 3-88609-561-4
* Caspar David Friedrich: *Die Briefe.* Hrsg. und komm. von Herrmann Zschoche. ConferencePoint Verlag, Hamburg 2005; ISBN 3-936406-12-X.
* Helmut Börsch-Supan & Karl Wilhelm Jähnig: *Caspar David Friedrich. Gemälde, Druckgraphik und bildmäßige Zeichnungen*, Prestel Verlag, München 1973; ISBN 3-7913-0053-9

Κατηγορία:Έργα ζωγραφικής του Κάσπαρ Ντάβιντ Φρίντριχ
Γιάννης Αντιόχου

Ο **Γιάννης Αντιόχου** (γενν. Αθήνα, 1969) είναι Έλληνας ποιητής, δοκιμιογράφος και μεταφραστής.

## Βιογραφία
Γεννήθηκε στην Αθήνα, αλλά μεγάλωσε και ζει στον Πειραιά. Είναι κάτοχος MBA και ΜSc της Ιατρικής Σχολής του Πανεπιστημίου Αθηνών, με εξειδίκευση τις Μονάδες Εντατικής Θεραπείας.  

Έχει εκδώσει εννέα βιβλία ποίησης και έχει μεταφράσει έργα των Τ. Σ. Έλιοτ, Τεντ Χιουζ, Σύλβια Πλαθ, Ανν Σέξτον, Χαρτ Κρέιν, Άννα Αχμάτοβα. Έχει συνεργαστεί με διάφορα λογοτεχνικά περιοδικά, δημοσιεύοντας ποιήματα, δοκίμια και μεταφράσεις (ΑΝΤΙ, Index, Ποίηση, Δέκατα, Δέλεαρ, Μανδραγόρας, Poetix) και ποιήματά του υπάρχουν σε διάφορους συλλογικούς τόμους. Το βιβλίο του *Αυτός, ο κάτω ουρανός* τιμήθηκε με το Κρατικό Βραβείο Ποίησης 2020.  

## Εργογραφία
* (2023) *σώμα*  (Ίκαρος)
* (2019) *Αυτός, ο κάτω ουρανός*  (Ίκαρος)
* (2017) *Διάλυσις*  (Ίκαρος)
* (2014) *Εκπνοές* (Ίκαρος)
* (2009) *Εισπνοές* (Ίκαρος)
* (2006) *Curriculum Vitae* (Μελάνι)
* (2005) *Στη γλώσσα του* (Γαβριηλίδης)
* (2004) *Romeo and Juliet* (Δέλεαρ)
* (2003) *Ανήλικης νυκτός παρίστιον δέρμα* (Γαβριηλίδης)

## Παραπομπές


## Εξωτερικοί σύνδεσμοι
* Ιστοσελίδα του Γιάννη Αντιόχου 

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες δοκιμιογράφοι
Κατηγορία:Έλληνες μεταφραστές
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Βραβευμένοι με Κρατικά Βραβεία Λογοτεχνίας
Λασταίικα Ηλείας

Τα **Λασταίικα** (**Λαστέικα**) είναι χωριό και έδρα της ομώνυμης Τοπικής Κοινότητας του Νομού Ηλείας. Διοικητικά ανήκει στον Δήμο Πύργου και βρίσκεται 5 χιλιόμετρα βορειοδυτικά από το κέντρο της πόλης του Πύργου. Κατά την απογραφή του 2011 είχε 718 μόνιμους κατοίκους, ενώ ο πληθυσμός έχει αρχίσει και αυξάνεται τα τελευταία χρόνια, καθώς όλο και πιο πολλοί (ιδιαίτερα κάτοικοι του Πύργου) χτίζουν καινούρια σπίτια στο χωριό και την περιοχή. Στην Κοινότητα ανήκει και ο οικισμός Ιτιά με 97 μόνιμους κατοίκους (απογραφή 2011).

Η εκκλησία του χωριού είναι ο Άγιος Σπυρίδωνας και είναι πετρόχτιστη.

## Ιστορία
Το χωριό άρχισε να κατοικείται μετά την Επανάσταση του 1821 και την καθιέρωση του ελεύθερου Ελληνικού κράτους, από ανθρώπους που έφυγαν από τη Λάστα Αρκαδίας, χωριό που κάηκε το 1826 από τον Ιμπραήμ Πασά.

## Αθλητισμός
Το χωριό διαθέτει την ποδοσφαιρική ομάδα Ν. Ατρόμητος Λασταιίκων που τη χρονιά (2010-2011) αγωνιζόταν στη Γ' Κατηγορία του Πρωταθλήματος ΕΠΣ Ηλείας. Η περιοχή προσφέρει, επίσης, διαδρομές για ποδηλασία, περπάτημα και τρέξιμο.

## Γεωγραφία
*Θέση: 
*Υψόμετρο: 5 - 30 μ
*Ταχυδρομικός Κωδικός: 271 00

## Παραπομπές


## Δείτε επίσης
* Πύργος Ηλείας
* Ιτιά Ηλείας
* Νομός Ηλείας

Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Η πρόταση

**Η πρόταση** (αγγλικά: *The Proposal*) είναι αμερικανική αισθηματική κωμωδία παραγωγής 2009, σε σκηνοθεσία Αν Φλέτσερ. Πρωταγωνιστούν οι Σάντρα Μπούλοκ και Ράιαν Ρέινολντς. Η ιστορία επικεντρώνεται στην Μάργκαρετ Τέιτ, η οποία μαθαίνει ότι κινδυνεύει να απελαθεί από τις Ηνωμένες Πολιτείες και να σταλθεί πίσω στον Καναδά εξαιτίας της ληγμένης της βίζα. Θέλοντας να παραμείνει και να κρατήσει τη διοικητική της θέση στην εταιρία που εργάζεται, η Μάργκαρετ πείθει το βοηθό της, Άντριου Πάξτον, να παραστήσει προσωρινά το σύζυγό της.

Η ταινία κυκλοφόρησε στους κινηματογράφους στις 19 Ιουνίου 2009 στις ΗΠΑ και στις 25 Ιουνίου 2009 στην Ελλάδα. Έλαβε μικτά σχόλια από τους κριτικούς, έγινε μεγάλη εισπρακτική επιτυχία αποφέροντας 317,4 εκατομμύρια δολάρια παγκοσμίως και απέσπασε μία υποψηφιότητα για Χρυσή Σφαίρα.

## Πλοκή
Η Μάργκαρετ Τέιτ είναι μια επιτυχημένη αρχισυντάκτρια στον εκδοτικό οίκο Ruick & Hunt Publishing και αρκετά μισητή από τους συναδέλφους της. Η Μάργκαρετ έχασε τους γονείς της όταν ήταν 16 ετών και αντιμετωπίζει σκληρά τους υπαλλήλους της στο γραφείο. Ο βοηθός της, Άντριου Πάξτον, δουλεύει μαζί της τρία ολόκληρα χρόνια. Όταν η Μάργκαρετ αποκτήσει προβλήματα με τη ληγμένη βίζα της και κινδυνεύσει να απελαθεί, εκβιάζει τον Άντριου να την παντρευτεί. Ως αντάλλαγμα θα του δώσει προαγωγή και θα εκδώσει το βιβλίο του. Εν τω μεταξύ, ο δύσπιστος υπάλληλος του τμήματος μετανάστευσης, κύριος Γκίλμπερτσον προγραμματίζει μια συνέντευξη με τους Άντριου και Μάργκαρετ. Το ζευγάρι ταξιδεύει στην Αλάσκα για να γιορτάσουν τα γενέθλια της γιαγιάς του Άντριου. Η Μάργκαρετ δέχεται το ζεστό καλωσόρισμα από την οικογένειά του. Εκεί θα έρθει πιο κοντά με τον Άντριου και την οικογένειά του, η οποία της ζητά να τον παντρευτεί στον αχυρώνα του σπιτιού, μια οικογενειακή παράδοση της οικογένειας Πάξτον. Τα πράγματα χειροτερεύουν όταν ο κύριος Γκίλμπερτσον εμφανίζεται ξαφνικά και κατηγορεί τον Άντριου για απάτη.

## Ηθοποιοί και χαρακτήρες
* Σάντρα Μπούλοκ στο ρόλο της *Μάργκαρετ Τέιτ*
* Ράιαν Ρέινολντς στο ρόλο του *Άντριου Πάξτον*
* Μέρι Στίνμπεργκεν στο ρόλο της *Γκρέις Πάξτον*, μητέρα του Άντριου
* Κρεγκ Τ. Νέλσον στο ρόλο του *Τζο Πάξτον*, πατέρας του Άντριου
* Μπέτι Γουάιτ στο ρόλο της *Γιαγιάς Άννι*, γιαγιά του Άντριου
* Ντένις Ο' Χέαρ στο ρόλο του *Κυρίου Γκίλμπερτσον*, υπάλληλος του τμήματος μετανάστευσης
* Μαλίν Άκερμαν στο ρόλο της *Γκέρτρουντ*, πρώην του Άντριου
* Μάικλ Μόσλι στο ρόλο του *Τσακ*, φίλος του Άντριου
* Όσκαρ Νούνιεζ στο ρόλο του *Ραμόν*

## Box office
Με προϋπολογισμό 40.000.000 δολάρια, η ταινία άνοιξε στην 1η θέση με 33,6 εκατομμύρια δολάρια το πρώτο σαββατοκύριακο. Συνολικά οι εισπράξεις έφτασαν τα 163,9 εκατομμύρια δολάρια στην Αμερική και τα 153,4 εκατομμύρια δολάρια στον υπόλοιπο κόσμο. Παγκοσμίως απέφερε 317,3 εκατομμύρια δολάρια.

## Βραβεία και υποψηφιότητες

## Παραπομπές


## Εξωτερικοί σύνδεσμοι
* Επίσημη ιστοσελίδα
* 

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2009
Κατηγορία:Αγγλόφωνες ταινίες
Κατηγορία:Αμερικανικές ρομαντικές κωμικές ταινίες
Κατηγορία:Ταινίες γυρισμένες στη Μασαχουσέτη
Ακταία (δορυφόρος)

Η **Ακταία** (), επίσημο όνομα (120347) Σαλάσια I Ακταία, είναι ο μοναδικός φυσικός δορυφόρος του μεταποσειδώνιου αντικειμένου 120347 Σαλάσια. Ανακαλύφθηκε στις 21 Ιουλίου του 2006 από τους Κέιθ Σ. Νολλ, Χάρολντ Λέβισον, Ντένιζ Στέφενς και Γουίλ Γκράντυ, από φωτογραφίες του Διαστημικού τηλεσκοπίου Χαμπλ. Ονομαζόταν προσωρινά **S/2006 (120347) 1**, έως τις 18 Φεβρουαρίου 2011, οπότε της δόθηκε το σημερινό της όνομα από τη Νηρηίδα νύμφη Ακταία της ελληνικής μυθολογίας. Είναι 2,37 βαθμούς πιο αχνή από τη Σαλάσια.

## Πηγές
* Robert Johnston: (120347) Salacia and Actaea

Κατηγορία:Δορυφόροι μεταποσειδώνιων αντικειμένων
Πριμόσωμα

**Πριμόσωμα** ονομάζεται ένα ειδικό σύμπλοκο πρωτεϊνών, το οποίο αποτελείται από πολλά ένζυμα και συμμετέχει στην διαδικασία της αντιγραφής του DNA, συνθέτοντας στις θέσεις έναρξης της αντιγραφής μικρά τμήματα RNA, τα πρωταρχικά τμήματα, που είναι συμπληρωματικά προς τις μητρικές αλυσίδες. Τα κύρια ένζυμα που συμμετέχουν στην αντιγραφή του DNA ονομάζονται **[[DNA πολυμεράση|DNA πολυμεράσες]]**. Επειδή τα ένζυμα αυτά δεν έχουν την ικανότητα να αρχίσουν την αντιγραφή, το κύτταρο έχει ένα ειδικό σύμπλοκο που αποτελείται από πολλά ένζυμα, το **πριμόσωμα**, το οποίο συνθέτει στις θέσεις έναρξης της αντιγραφής μικρά τμήματα RNA, συμπληρωματικά προς τις μητρικές αλυσίδες, τα οποία ονομάζονται **πρωταρχικά τμήματα**. DNA πολυμεράσες επιμηκύνουν τα πρωταρχικά τμήματα, τοποθετώντας συμπληρωματικά δεοξυριβονουκλεοτίδια απέναντι από τις μητρικές αλυσίδες του DNA.

## Παραπομπές


## Βιβλιογραφία
*

Κατηγορία:Γενετική
Ζωή (δορυφόρος)

Η **Ζωή** (αγγλικά:**Zoe**), είναι ο μοναδικός δορυφόρος του μεταποσειδώνιου αντικειμένου 58534 Λόγος, με το οποίο σχηματίζουν ένα διπλό σύστημα. Ανακαλύφθηκε στις 17 Νοεμβρίου 2001 ύστερα από παρατηρήσεις σε εικόνες που λήφθηκαν από το Διαστημικό Τηλεσκόπιο Χαμπλ, από τους K. S. Noll, D. C. Stephens και την ομάδα τους  (Space Telescope Science Institute). Η ανακοίνωσή του έγινε στις 11 Φεβρουαρίου 2002. Αρχικά έλαβε το προσωρινό όνομα **S/2001 (58534) 1**, ενώ αργότερα έλαβε το όνομα **(58534) Λόγος I Ζωή** ((58534) Logos I Zoe), από την ελληνική λέξη *Ζωή*. Περιφέρεται γύρω από τον Λόγος με ημι-άξονα τροχιάς 8010 ± 80 χλμ., σε 312 ± 3 ημέρες με εκκεντρότητα 0,45 ± 0,03. Η διάμετρός του εκτιμάται πως είναι 66 χλμ.

## Παραπομπές


Κατηγορία:Δορυφόροι μεταποσειδώνιων αντικειμένων
Ευγενία Δημητροπούλου

Η **Ευγενία Δημητροπούλου** (Λαμία, 9 Απριλίου 1984) είναι Ελληνίδα ηθοποιός.

## Βιογραφία
Γεννήθηκε το 1984 στη Λαμία αλλά πέρασε τα παιδικά της χρόνια στο Πύργο Ηλείας. Κατάγεται από το Λιβαδάκι Αρκαδίας Είναι κόρη φιλολόγων και έχει ένα μεγαλύτερο αδελφό, τον Θοδωρή και μία μικρότερη αδελφή, την Αμαλία. Μιλά άπταιστα αγγλικά, γαλλικά και ισπανικά. Έχει παρακολουθήσει μαθήματα ακορντεόν και παραδοσιακών χορών. 

Είναι απόφοιτη της Νομικής Σχολής Αθηνών αλλά και της Ανωτέρας Σχολής Δραματικής Τέχνης Νέου Ελληνικού Θεάτρου του Γιώργου Αρμένη. Επιπλέον, έχει παρακολουθήσει σεμινάρια στο Θέατρο των Αλλαγών και έχει μεταφράσει το θεατρικό έργο του Φεδερίκο Γκαρθία Λόρκα, *Οι Φασουλήδες με το ρόπαλο*. Επίσης, έχει συμμετάσχει σε μικρό ρόλο στη ξένη παραγωγή *Τα δύο πρόσωπα του Ιανουαρίου.*

## Προσωπική ζωή
Τον Ιούνιο του 2021 παντρεύτηκε τον νευροχειρουργό Στέλιο Βλατάκη. Στις 4 Δεκεμβρίου 2021, ανακοίνωσε μέσω Instagram ότι απέκτησαν το πρώτο τους παιδί, μια κόρη που ονόμασαν Εύα (γενν. 15 Αυγούστου 2020), υιοθετώντας την από τη Σιέρα Λεόνε.

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Βίνερ Νόιστατ

Το **Βίνερ Νόιστατ** () είναι η δεύτερη μεγαλύτερη πόλη της Κάτω Αυστρίας και με 41.537 κατοίκους (2012) η ενδέκατη μεγαλύτερη της Αυστρίας. Η λέξη *Neustadt* σημαίνει *Νεάπολη* και το πρόθεμα *Wiener* επιλέχθηκε τον δέκατο όγδοο αιώνα, επειδή βρίσκεται μόλις 50 χιλιόμετρα νότια της Βιέννης. Από τον 19ο αιώνα έγινε σημαντικό βιομηχανικό κέντρο.


Αρχείο:WrNeustadtMilak030822 retouched.jpg|Η στρατιωτική ακαδημία.
Αρχείο:Rathaus WN.JPG|Το δημαρχείο του Βίνερ Νόιστατ από το 1401.


## Παραπομπές


## Εξωτερικοί σύνδεσμοι
* 

Κατηγορία:Πόλεις της Αυστρίας
Γερμανικό πρωτάθλημα ποδοσφαίρου ανδρών 2010-11

Το πρωτάθλημα της περιόδου 2010-2011 ήταν το 48ο από την καθιέρωση της Μπουντεσλίγκα. Πρωταθλήτρια αναδείχθηκε η Μπορούσια Ντόρτμουντ, για 7η φορά στην ιστορία της. Πρώτος σκόρερ αναδείχθηκε ο Μάριο Γκόμεζ της Μπάγερν Μονάχου, με 28 γκολ.

## Βαθμολογία

## Πρώτοι σκόρερς

Κατηγορία:Μπούντεσλιγκα
Κατηγορία:Εγχώρια ποδοσφαιρικά πρωταθλήματα 2010-2011
Κατάλογος έργων του Κάσπαρ Ντάβιντ Φρίντριχ

[thumb|right|250px|Πορτραίτο του [Κάσπαρ Ντάβιντ Φρίντριχ. Έργο του Γκέρχαρντ φον Κίγκελχεν]]
Ο Κάσπαρ Ντάβιντ Φρίντριχ (1774–1840) ήταν Γερμανός ρομαντικός ζωγράφος. Ο κατάλογος των έργων του περιλαμβάνει περισσότερα από 500 έργα, ενώ μπορεί να υπάρχουν και άλλα, άγνωστα. Στο ευρύ κοινό είναι γνωστά πολύ λίγα από τα έργα του, τα οποία όμως θεωρούνται από τα πιο αξιόλογα έργα του ρομαντισμού.

Πιστός στο πνεύμα του ρομαντισμού, ο Φρίντριχ αποσκοπούσε στην ισχυρή επίδραση των έργων του μέσω της οπτικής εντύπωσης, και γι' αυτό το λόγο δεν τους έδινε υπερβολικά περιγραφικούς τίτλους. Μερικά από τα έργα του δεν είχαν τίτλο μέχρι τον 19ο ή στις αρχές του 20ού αιώνα, γι' αυτό και η χρονολόγηση των έργων του είναι δύσκολη, και βασίζεται στο σχολαστικό ημερολόγιό του.

## Πίνακες

## Σκίτσα, Ακουαρέλες και Λιθογραφίες

## Παραπομπές


## Πηγές
* Siegel, Linda. *Caspar David Friedrich and the Age of German Romanticism*. Branden Publishing Co, 1978. ISBN 0-8283-1659-7.
* Vaughan, William. *Friedrich*. London: Phaidon Press, 2004. ISBN 0-7148-4060-2.
* Wolf, Norbert. *Friedrich*. Cologne: Taschen, 2003. ISBN 3-8228-2293-0.

## Εξωτερικοί σύνδεσμοι

*Web Gallery of Art - collection of Friedrich's works
*Artcyclopedia - links to Friedrich's pictures from Image Archives, articles etc

 

Φριντριχ
Ιζαμπέλ Καρό

Η **Ιζαμπέλ Καρό** (12 Σεπτεμβρίου 1982 – 17 Νοεμβρίου 2010) υπήρξε μοντέλο, ηθοποιός από τη Μασσαλία, που έμεινε γνωστή κυρίως για τη φωτογράφησή της στη διαφημιστική εκστρατεία κατά της νευρικής ανορεξίας από τον φωτογράφο Ολιβιέρο Τοσκάνι.

## Ασθένεια και θάνατος
Η Καρό πέθανε στις 17 Νοεμβρίου 2010 στη Γαλλία, μετά από νοσηλεία δύο εβδομάδων στο νοσοκομείο με σοβαρά αναπνευστικά προβλήματα. Η αιτία θανάτου της ήταν η νευρική ανορεξία. Η οικογένειά της ανέφερε τον θάνατό της στα μέσα μετά από ένα μήνα, στις 29 Δεκεμβρίου 2010.

Στις 18 Ιανουαρίου 2011, αναφέρθηκε ότι η μητέρα της αυτοκτόνησε κατηγορώντας τον εαυτό της για τον θάνατο της Καρό.

## Παραπομπές σημειώσεις


## Εξωτερικοί σύνδεσμοι
* Το προσωπικό της blog

Κατηγορία:Γαλλίδες μοντέλα
Κατηγορία:Γαλλίδες ηθοποιοί τηλεόρασης
Smart Crosstown

thumb|right|Smart Crosstown / εμπρός.
thumb|right|Smart Crosstown / πίσω.

Το **Smart Crosstown** ήταν ένα πρωτότυπο αυτοκίνητο (concept car) από τη γερμανική αυτοκινητοβιομηχανία Smart. Παρουσιάστηκε στο Διεθνές Σαλόνι Αυτοκινήτου της Φρανκφούρτης τον Σεπτέμβριο του 2005, ως ένα υβριδικό πειραματικό μοντέλο, με βάση το Smart Fortwo πρώτης γενιάς.

Το Crosstown ήταν μία σχεδιαστική σπουδή πάνω σε ενδεχόμενες μελλοντικές εκδόσεις του Fortwo cabrio που θα απευθύνονται κυρίως στο νεανικό κοινό. Συγκεκριμένα, διέθετε ιδιαίτερα ελκυστικά και φωτεινά χρώματα, μέσα και έξω, ενώ έφερε ημιανοιχτή οροφή targa και αναδιπλούμενο παρμπρίζ, με αποτέλεσμα ένα πολύ φωτεινό εσωτερικό. Ο βασικός του στόχος, ήταν να παρέχει στον οδηγό του μία διαφορετική αντίληψη του περιβάλλοντός του, με μία αίσθηση ελευθερίας.

Επίσης, το σαλόνι του Crosstown, αν και θύμιζε λίγο αυτό του Fortwo παραγωγής, είχε πρόσθετα φουτουριστικά στοιχεία, όπως διάφανα όργανα στο κοντέρ, κινητό τηλέφωνο και σύστημα δορυφορικής πλοήγησης με πλήρη οθόνη. Σημειωτέον ότι στο τότε Fortwo παραγωγής, δηλαδή στην πρώτη γενιά του, το έξτρα σύστημα πλοήγησης ήταν ακόμα χωρίς έγχρωμη και πλήρους μεγέθους οθόνη, και διέθετε μόνο ενδείξεις με βέλη προς τη σωστή κατεύθυνση, χωρίς όμως να δείχνει χάρτες. Για την ιστορία, η έγχρωμη οθόνη υιοθετήθηκε τελικώς στο Smart Fortwo δεύτερης γενιάς, το οποίο κυκλοφόρησε για πρώτη φορά στην αγορά τον Μάρτιο του 2007.

## Εξωτερικοί σύνδεσμοι

* www.automobilemag.com/auto_shows/ 2005 Frankfurt Auto Show - Smart Crosstown concept. 

Κατηγορία:Πρωτότυπα μοντέλα αυτοκινήτων
Κατηγορία:Μοντέλα Smart
Κατηγορία:Γερμανικά αυτοκίνητα
Κατηγορία:Υβριδικά ηλεκτρικά αυτοκίνητα
Όρισμα του περιηλίου

thumb|right|400px|Διάγραμμα που δείχνει τα στοιχεία μιας τροχιάς, μεταξύ άλλων και το όρισμα του περιηλίου '''''ω'''''.
Το **όρισμα του περιηλίου** (συμβολιζόμενο διεθνώς με το πεζό ελληνικό γράμμα ***[[Ωμέγα|ω]]***) είναι ένα από τα στοιχεία της τροχιάς ενός οποιουδήποτε σώματος που περιφέρεται γύρω από τον Ήλιο. Πιο συγκεκριμένα, το *ω* είναι η γωνία που σχηματίζεται ανάμεσα στο περιήλιο της τροχιάς (το σημείο της κοντινότερης προσέγγισης στο κέντρο της τροχιάς, το οποίο για όλα σχεδόν τα σώματα εκτός από τους μεγαλύτερους πλανήτες ταυτίζεται πρακτικά με το κέντρο του Ηλίου) και τον ανερχόμενο σύνδεσμο (το σημείο το οποίο το σώμα διασχίζει το επίπεδο αναφοράς &mdash; συνήθως το επίπεδο της εκλειπτικής &mdash; με κατεύθυνση από τον Νότο προς τον Βορρά). Η κορυφή της γωνίας βρίσκεται στο κέντρο της τροχιάς. Η γωνία μετράται πάνω στο επίπεδο της τροχιάς του σώματος και κατά τη φορά της κινήσεως. Για τροχιές γύρω από άλλα σώματα και όχι γύρω από τον `Ηλιο οι λέξεις «περίγειο» (για τροχιές γύρω από τη Γη), «περιάστρο» (για τροχιές γύρω από ένα αστέρα) κλπ. αντικαθιστούν τη λέξη «περιήλιο», ενώ ο γενικός όρος είναι «όρισμα του περικέντρου».

Π.χ. στην περίπτωση που το όρισμα του περιηλίου είναι 0°, το περιφερόμενο σώμα βρίσκεται στο περιήλιο της τροχιάς του την ίδια στιγμή που διασχίζει και το επίπεδο αναφοράς κατευθυνόμενο προς Βορρά, ενώ *ω* = 90° σημαίνει το περιήλιο της τροχιάς ταυτίζεται με το βορειότατο σημείο της.

Το άθροισμα του ορίσματος του περιηλίου και του μήκους του ανερχόμενου συνδέσμου είναι το μήκος του περιηλίου.

## Υπολογισμός
Στην αστροδυναμική το όρισμα του περιηλίου *ω* μπορεί να υπολογισθεί ως εξής:

: \omega = \arccos { {\mathbf{n} \cdot \mathbf{e}} \over { \mathbf{\left |n \right |} \mathbf{\left |e \right |} }}

:(αν  e_z  τότε \omega = 2 \pi - \omega\,)

όπου:

*  \mathbf{n}  είναι το διάνυσμα που δείχνει προς τον ανερχόμενο σύνδεσμο (η συνιστώσα *z* του  \mathbf{n}  είναι μηδέν)
*  \mathbf{e }  είναι το διάνυσμα εκκεντρότητας, δηλαδή το διάνυσμα που δείχνει προς το περιήλιο.

Στις παρακάτω δύο ειδικές περιπτώσεις το *ω* δεν ορίζεται αυστηρά:

1) Στην περίπτωση ισημερινών τροχιών, δηλαδή όταν όλη η τροχιά βρίσκεται πάνω στο επίπεδο αναφοράς. Τότε συχνά υποτίθεται ότι:

: \omega = \arccos { {e_x} \over { \mathbf{\left |e \right |} }}

όπου  e_x\, είναι η *x*-συνιστώσα του διανύσματος εκκεντρότητας  \mathbf{e }.\,

2) Στην περίπτωση κυκλικής τροχιάς: παίρνουμε τότε συχνά το περιήλιο να ταυτίζεται με τον ανερχόμενο σύνδεσμο, δηλαδή *ω* = 0.

## Δείτε επίσης
* Τροχιακό στοιχείο
* Κεπλέρεια τροχιά
* Τροχιακός σύνδεσμος
* Τροχιακή μηχανική

## Πηγές
* John E.Prussing, Bruce A.Conway: *Orbital Mechanics*, Oxford Univ. Press, Oxford 1993

Ορισμα του περιηλιου
Ορισμα του περιηλιου
1136 Μερτσέντες

Η **Μερτσέντες (Mercedes)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,913. Ανακαλύφθηκε το 1929 από τον Ισπανό αστρονόμο Χοσέπ Κόμας Σολά, που παρατηρούσε από τη Βαρκελώνη και της έδωσε το όνομα της κουνιάδας του.

## Φυσικά χαρακτηριστικά
Η μέση διάμετρος της Μερτσέντες εκτιμάται σε 25,28 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,1100. Η Μερτσέντες περιστρέφεται γύρω από τον εαυτό της μία φορά κάθε 24 ώρες και 38 λεπτά, μία αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μερτσεντες
1137 Ραΐσα

μικρογραφία|3D μοντέλο του αστεροειδούς 1137 Ραΐσα
Η **Ραΐσα (Raïssa)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,508. Ανακαλύφθηκε το 1929 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά της από το όνομα της Ραΐσα Ιβάνοβνα Μασέγιεβα, η οποία υπολόγισε την τροχιά του αστεροειδή.

## Φυσικά χαρακτηριστικά
Η μέση διάμετρος της Ραΐσα εκτιμάται σε 23,7 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,1592. Η Ραΐσα περιστρέφεται γύρω από τον εαυτό της μία φορά κάθε 37 ώρες περίπου, μία αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ραισα
1138 Αττική

Η **Αττική (Attica)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,226. Ανακαλύφθηκε το 1929 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από τη γνωστή ομώνυμη περιοχή της αρχαίας και νέας Ελλάδας.

## Φυσικά χαρακτηριστικά
Τα φυσικά χαρακτηριστικά της Αττικής είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αττικη
Κατηγορία:Αττική
1139 Ατάμι

μικρογραφία|Η τροχιά του αστεροειδούς 1139 Ατάμι
Ο **Ατάμι (Atami)** είναι ένας μικρός αστεροειδής που περιφέρεται στο εσώτατο όριο της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,427. Ανακαλύφθηκε το 1928 από τους Ιάπωνες αστρονόμους Οκούρο Οϊκάβα και Καζούο Κουμποκάβα, που παρατηρούσαν από το Τόκιο, και πήρε το όνομά του από το όνομα ενός λιμανιού κοντά στο Τόκιο, στον νομό Σιζουόκα. Ο Ατάμι στο περιήλιό του (αλλά και αρκετά πριν και μετά από αυτό) βρίσκεται πιο κοντά στον Ήλιο από ό,τι ο πλανήτης Άρης.

## Φυσικά χαρακτηριστικά
Η μέση διάμετρος του Ατάμι εκτιμάται σε περίπου 6 ως 10 χιλιόμετρα. Ο φασματικός τύπος του είναι **S** (λιθώδης). Ο Ατάμι περιστρέφεται γύρω από τον εαυτό του μία φορά κάθε 27 ώρες και 27 λεπτά, μία αργή περιστροφή για αστεροειδή.

## Ο Ατάμι ως διπλό σύστημα
Φωτομετρικές παρατηρήσεις και δεδομένα από ραντάρ το 2005 επιβεβαίωσαν την ύπαρξη ενός δορυφόρου διαστάσεων περίπου 5 χιλιομέτρων που περιφέρεται σε απόσταση τουλάχιστο 15 χιλιομέτρων από τον Ατάμι. Εξαιτίας των συγκρίσιμων διαστάσεων του Ατάμι και του δορυφόρου, το Κέντρο Μικρών Πλανητών της Διεθνούς Αστρονομικής Ενώσεως τους κατατάσσει ως διπλό σύστημα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αταμι
Μουσικό Κολέγιο Μπέρκλι

Το **Μουσικό Κολέγιο Μπέρκλι** ιδρύθηκε το 1945 στη Βοστώνη της Μασαχουσέτης και είναι ένα από τα μεγαλύτερα ανεξάρτητα κολέγια σύγχρονης μουσικής στον κόσμο.
Είναι γνωστό κυρίως για τη μελέτη της τζαζ και σύγχρονης αμερικανικής μουσικής και προσφέρει τετραετές πτυχίο ή / και δίπλωμα σε μια σειρά από τομείς που σχετίζονται με τη μουσική, όπως η σύνθεση, η απόδοση, η παραγωγή μουσικής, μηχανική, μουσική, μουσική επένδυση, διοίκηση, σύνθεση μουσικής, τη μουσική εκπαίδευση και μουσικοθεραπεία. Μέχρι σήμερα, 99 απόφοιτοι του Berklee έχουν λάβει 229 Βραβεία Γκράμι. 

## Ιστορία
Το 1945 ο πιανίστας, συνθέτης και ενορχηστρωτής Lawrence Berk ίδρυσε το Schillinger House, που υπήρξε ο πρόδρομος του Berklee School of Music. Το σχολείο ειδικευόταν στο σύστημα Schillinger και τη σύνθεση που αναπτύχθηκε από τον Joseph Schillinger. 

Μετά την επέκταση του προγράμματος σπουδών της σχολής το 1954, ο Berk άλλαξε το όνομα σε Berklee School of Music, από το όνομα του γιου του Lee Berk Eliot, ώστε να αντανακλά το ευρύτερο πεδίο της διδασκαλίας.

Το σχολείο ονομάστηκε Berklee College of Music το 1970 και απένειμε τον πρώτο τίτλο επίτιμου διδάκτωρ στον Ντιούκ Έλινγκτον το 1971. Το 1979, ο ιδρυτής Berklee Lawrence Berk παραιτήθηκε από πρόεδρος και το Διοικητικό Συμβούλιο διόρισε τον γιο του, Lee Berk Eliot, ως αντικαταστάτη. Το 2004, ο Lee Berk Eliot παραιτήθηκε από πρόεδρος της σχολής που είχε ιδρύσει ο πατέρας του και τη θέση του πήρε ο Roger H. Brown που έγινε ο τρίτος πρόεδρος του κολεγίου.

## Δημογραφικά στοιχεία
Για το ακαδημαϊκό έτος 2012-2013, το σύνολο των εγγραφών στο Berklee ήταν 4.447. Από τους φοιτητές που είναι εγγεγραμμένοι σε προγράμματα σπουδών, το 30% είναι γυναίκες, 9% Αφροαμερικανοί, και το 12% είναι ισπανόφωνοι. Φοιτητές από 91 χώρες εκτός των ΗΠΑ αντιπροσωπεύουν περίπου το 28% του φοιτητικού πληθυσμού, με τη Νότια Κορέα, την Ιαπωνία, τον Καναδά, το Μεξικό και την Ιταλία να είναι οι πέντε κορυφαίες χώρες προέλευσης. Εκτός από τους μαθητές που φοιτούν στην πανεπιστημιούπολη του Berklee στη Βοστώνη, για το ακαδημαϊκό έτος 2012-2013, περίπου 2.500 φοιτητές παρακολουθούν online μαθήματα μέσω του Berkleemusic.com.

## Παραπομπές


## Εξωτερικοί σύνδεσμοι

* Επίσημη ιστοσελίδα του Berklee College of Music

Κατηγορία:Μουσικοεκπαιδευτικοί οργανισμοί
Κατηγορία:Πανεπιστήμια στις Ηνωμένες Πολιτείες Αμερικής
Κατηγορία:Πολιτισμός της Βοστώνης
1143 Οδυσσεύς

μικρογραφία|Η τροχιά του αστεροειδούς 1143 Οδυσσεύς
Ο **Οδυσσεύς (Odysseus)** είναι ένας μεγάλος αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 7,93. Ανακαλύφθηκε το 1930 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από τον γνωστό ήρωα της *[[Οδύσσεια]]ς* και πολεμιστή του Τρωικού Πολέμου.

## Φυσικά χαρακτηριστικά
Η μέση διάμετρος του Οδυσσέως εκτιμάται σε 125,6 ± 3,7 χιλιόμετρα. Ο φασματικός τύπος του είναι **D**, ενώ το γεωμετρικό άλβεδό του είναι 0,0753. Ο Οδυσσεύς περιστρέφεται γύρω από τον εαυτό του μία φορά κάθε περίπου 10 ώρες (Molnar et al. 2008).

## Δείτε επίσης
* Κατάλογος τρωικών αντικειμένων Δία (ελληνικό στρατόπεδο)

## Εξωτερικοί σύνδεσμοι
* Τροχιά από το JPL (Java) / Εφημερίδα

Οδυσσευς
1144 Όντα

Η **Όντα (Oda)** είναι ένας αστεροειδής που περιφέρεται στα εξώτατα όρια της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,889. Ανακαλύφθηκε το 1930 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη και της έδωσε ένα παραδοσιακό γερμανικό γυναικείο όνομα.

## Φυσικά χαρακτηριστικά
Η μέση διάμετρος της Όντα εκτιμάται σε 57,59 χιλιόμετρα. Ο φασματικός τύπος της είναι **D**, ενώ το γεωμετρικό άλβεδό της είναι 0,0533. Η Όντα περιστρέφεται γύρω από τον εαυτό της πιθανώς μία φορά κάθε 14,4 ώρες (Behrend 2010).

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Οντα
Αργανθώνη

Στην ελληνική μυθολογία με το όνομα **Αργανθώνη** είναι γνωστή η σύζυγος του βασιλιά της Θράκης Ρήσου, με τον οποίο γνωρίστηκε κατά τη διάρκεια εκστραστείας κατά των Σκυθών στην Κίο. Υπήρξε η επώνυμη ηρωίδα του Αργανθωνίου όρους της Βιθυνίας, όπου κυνηγούσε, όπως αναφέρει ο Στέφανος Βυζάντιος στο λήμμα *Αργανθώνις*.

## Παραπομπές

## Πηγή

* *Νέα Ελληνική Εγκυκλοπαίδεια* «Χάρη Πάτση», τόμος 6 (1973), σελ. 461

Αργανθωνη
1141 Μπομία

Η **Μπομία (Bohmia)** είναι ένας μικρός αστεροειδής, που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,141. Ανακαλύφθηκε το 1930 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της προς τιμή της Γερμανίδας ευεργέτριας Μπομ-Βαλτς (Bohm-Walz), η οποία δώρισε ένα κατοπτρικό τηλεσκόπιο στο Αστεροσκοπείο της Χαϊδελβέργης.

## Φυσικά χαρακτηριστικά
Η μέση διάμετρος της Μπομίας εκτιμάται σε 9,5 χιλιόμετρα. Ο φασματικός τύπος της είναι **S** (λιθώδης), ενώ το γεωμετρικό άλβεδό της είναι 0,054. Είναι άγνωστο αν και με ποια περίοδο περιστρέφεται η Μπομία γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπομια
1145 Ρομπελμόντ

Η **Ρομπελμόντ (Robelmonte)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,085. Ανακαλύφθηκε το 1929 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου.

* Από ένα λάθος τα ονόματα που προορίζονταν για τους 1127 Μιμή και 1145 Ρομπελμόντ ανταλλάχθηκαν και το όνομα του 1145 Ρομπελμόντ δόθηκε από τον Αρέντ, ο οποίος του έδωσε το όνομα της γενέτειρας πόλης του (μια πόλη του Λουξεμβούργου), και όχι από τον Ντελπόρτ.

## Φυσικά χαρακτηριστικά
Η μέση διάμετρος της Ρομπελμόντ εκτιμάται σε 23,25 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,1186. Η Ρομπελμόντ περιστρέφεται γύρω από τον εαυτό της πιθανώς μία φορά κάθε 21 ώρες περίπου (Behrend 2010).

## Εξωτερικοί σύνδεσμοι
* Τροχιά από το JPL (Java) / Εφημερίδα

Ρομπελμοντ
Αργανθώνιο όρος

Το **Αργανθώνιο** ή **Αργανθώνειο** όρος, αναφερόμενο και ως **Αργανθών**, είναι μακρόστενο, όχι πολύ ψηλό βουνό της Βιθυνίας στη Μικρά Ασία, το σημερινό **Σαμανλί-Νταγ** (ύψος 900 μέτρα). Σύμφωνα με τις αρχαίες πηγές, εκτείνεται κατά μήκος της Αστακηνής Χερσονήσου και απολήγει στο Ποσείδιο Ακρωτήριο (το σημερινό Μπαζ-Μπουρνού) της Προποντίδας. Πήρε το όνομά του από την Αργανθώνη.

Σύμφωνα με την παράδοση, στο Αργανθών(ε)ιο όρος άρπαξαν οι Νύμφες τον `Υλαντα, σύντροφο του Ηρακλή, κατά την Αργοναυτική Εκστρατεία (Στράβων ΙΒ΄ 564). Στις θερμές πηγές του, προς την πλευρά της Προποντίδας, οι αρχαίοι ελληνικοί πληθυσμοί είχαν ιδρύσει Ασκληπιείο, το οποίο κατεδάφισε η μητέρα του Μεγάλου Κωνσταντίνου, η Αγία Ελένη, και έκτισε στη θέση του τη λουτρόπολη Ελενούπολη. Οι θερμοπηγές αυτές λειτουργούν και σήμερα (Νταγ-χαμάμ). 

## Πηγή
* *Νέα Ελληνική Εγκυκλοπαίδεια* «Χάρη Πάτση», τόμος 6 (1973), σελ. 461

Αργανθων
Αργανθων
1146 Μπιαρμία

μικρογραφία|Η τροχιά του αστεροειδούς 1146 Μπιαρμία και η θέση του την 1η Ιουλίου 2015
Η **Μπιαρμία (Biarmia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,856. Ανακαλύφθηκε το 1929 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά της από τη θρυλική χώρα Μπιάρμλαντ κάπου στη βόρεια Ρωσία, κοντά στη Φινλανδία.

## Φυσικά χαρακτηριστικά
Η μέση διάμετρος της Μπιαρμίας εκτιμάται σε 31,14 χιλιόμετρα. Ο φασματικός τύπος της είναι **X**, ενώ το γεωμετρικό άλβεδό της είναι 0,2190. Η Μπιαρμία περιστρέφεται γύρω από τον εαυτό της μία φορά κάθε 5 ώρες και 28 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπιαρμια
Αργανθώνιος

Ο **Αργανθώνιος** ήταν βασιλιάς στην πόλη Ταρτησσό της αρχαίας Ιβηρίας (Ισπανία), στην Ανδαλουσία, κατά τα τέλη του 7ου και τις αρχές του 6ου αιώνα π.Χ.. Σύμφωνα με τον Ηρόδοτο (Α΄ 163), οι Φωκαείς, ανησυχώντας για την αύξηση της στρατιωτικής ισχύος των Περσών επί Κύρου του Πρεσβυτέρου, απέστειλαν περί το 600 π.Χ. αντιπροσωπεία τους στην Ταρτησσό και ζήτησαν ενισχύσεις από τον Αργανθώνιο. Εκείνος δέχθηκε πρόθυμα και τους πρότεινε είτε να μεταναστεύσουν ομαδικά στο κράτος του, είτε να τους βοηθήσει οικονομικά για να περιτειχίσουν την πόλη τους. Οι Φωκαείς προτίμησαν το δεύτερο, και με την ηγεμονική βοήθεια του Αργανθωνίου κατασκεύασαν περίφημα τείχη, από πελεκητούς λίθους, οχυρότατα και σε μεγάλο μήκος γύρω από την πόλη τους.

Κατά την παράδοση ο Αργανθώνιος κυβέρνησε την Ταρτησσό επί 80 ολόκληρα χρόνια και φημιζόταν για τη μακροβιότητά του: Μνημονεύεται ότι έζησε 120 ή 150 χρόνια και σε αυτό οφείλεται η παροιμιώδης φράση των αρχαίων ***«Αργανθωνίου μακροβιώτερος»***.

## Παραπομπές


## Πηγή
* *Νέα Ελληνική Εγκυκλοπαίδεια* «Χάρη Πάτση», τόμος 6 (1973), σελ. 461

## Εξωτερικοί σύνδεσμοι
* 

Κατηγορία:Ιστορία της Ισπανίας
Κατηγορία:Υπεραιωνόβιοι
Δημήτρης Στρατούλης

Ο **Δημήτρης Στρατούλης** (Αστακός Αιτωλοακαρνανίας, 1958) είναι Έλληνας πολιτικός, συνδικαλιστής και συγγραφέας. Είναι Γενικός Γραμματέας της Λαϊκής Ενότητας - Ανυπότακτη Αριστερά, ενώ έχει διατελέσει βουλευτής (2012-2015) και αναπληρωτής υπουργός (2015).

## Βιογραφία
Σπούδασε Νομική και Πολιτική Επιστήμη στο Πανεπιστήμιο Αθηνών.

Ήταν αντιπρόεδρος του Ινστιτούτου Εργασίας ΓΣΕΕ/ΑΔΕΔΥ. Διετέλεσε εκπρόσωπος των εργαζομένων, μέλος του Διοικητικού Συμβουλίου και της Αντιπροσωπευτικής Συνέλευσης Κοινωνικού Ελέγχου του ΟΤΕ, καθώς επίσης μέλος της Διοίκησης της ΓΣΕΕ ως Γραμματέας Κοινωνικής Πολιτικής της.

Ήταν στέλεχος του Ελληνικού Κοινωνικού Φόρουμ από την ίδρυσή του, τον Φεβρουάριο του 2003, και της οργανωτικής επιτροπής του 4ου ευρωπαϊκού κοινωνικού φόρουμ, που έγινε στην Αθήνα τον Μάιο του 2006. Επίσης, ήταν μέλος -ως εκπρόσωπος της ΓΣΕΕ- στην Εθνική Επιτροπή Δικαιωμάτων του ανθρώπου και του ΛΑΕΚ (Λογαριασμός για την ανεργία και την επαγγελματική κατάρτιση).

Παράλληλα, διετέλεσε μέλος της Κεντρικής Επιτροπής του ΚΚΕ, πριν από το 1991. Ακόμη, ήταν μέλος της Κεντρικής Πολιτικής Επιτροπής του ΣΥΝ από το πρώτο συνέδριό του και μέλος της Πολιτικής Γραμματείας του ΣΥΝ, ως υπεύθυνος εργατικής πολιτικής του. 

Είχε εκλεγεί βουλευτής με το κόμμα του ΣΥΡΙΖΑ, στην εκλογική περιφέρεια Β' Αθηνών, στις εκλογές της 6ης Μαΐου 2012, στις εκλογές της 17ης Ιουνίου 2012, καθώς και στις εκλογές του Ιανουαρίου του 2015. Στην πρώτη κυβέρνηση του Αλέξη Τσίπρα ήταν αναπληρωτής υπουργός Υγείας και Κοινωνικών Ασφαλίσεων και αναπληρωτής υπουργός Εργασίας, Κοινωνικής Ασφάλισης και Κοινωνικής Αλληλεγγύης.

Το καλοκαίρι του 2015 διαφώνησε με την υπογραφή του τρίτου μνημονίου και αποχώρησε προσχωρώντας στη Λαϊκή Ενότητα. Τον Οκτώβριο του 2022 εξελέγη γενικός γραμματέας του κόμματος από κοινού με τη Μαριάνα Τσίχλη.

Έθεσε υποψηφιότητα με το ΜέΡΑ25 στις βουλευτικές εκλογές του Μαΐου και του Ιουνίου 2023 στον Νότιο Τομέα της Αθήνας και Β΄ Πειραιώς αντίστοιχα.

### Επίθεση στο ΟΑΚΑ
Στις 16 Δεκεμβρίου 2012, δέχτηκε επίθεση από αγνώστους κατά τη διάρκεια του ημιχρόνου του ποδοσφαιρικού αγώνα ΑΕΚ-Ατρόμητος στο ΟΑΚΑ, οι οποίοι τον χτύπησαν στο κεφάλι, με αποτέλεσμα να μεταφερθεί στο ιατρείο του σταδίου. Κατήγγειλε ότι οι άγνωστοι που του επιτέθηκαν ήταν μέλη της Χρυσής Αυγής, δήλωση για την οποία μηνύθηκε από τη Χρυσή Αυγή ως συκοφαντική δυσφήμιση.

## Βιβλία
Είναι συγγραφέας πολιτικών και συνδικαλιστικών άρθρων σε εφημερίδες και περιοδικά έχει γράψει δύο βιβλία.

**Ανεργία και απασχόληση στην Ελλάδα* (Σύγχρονη Εποχή, 1991) (Μέλος της συγγραφικής ομάδας)
**Οι εργασιακές σχέσεις στη δίνη του νεοφιλελεύθερου τυφώνα* (Ελληνικά Γράμματα, 2005)

## Παραπομπές


Κατηγορία:Έλληνες συνδικαλιστές
Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Έλληνες αναπληρωτές υπουργοί Υγείας και Κοινωνικών Ασφαλίσεων
Κατηγορία:Έλληνες αναπληρωτές υπουργοί Εργασίας, Κοινωνικής Ασφάλισης και Κοινωνικής Αλληλεγγύης